stanford-oval/wikipedia huggingface dataset:
Valmetin historia
Uusi Valmet 2013–

Ylimääräinen yhtiökokous päätti 1. lokakuuta 2013 jakaa Metso Oyj:n kahdeksi erilliseksi pörssiyhtiöksi; Metsoksi ja Valmetiksi. 31.12.2013 tapahtuneen jakautumisen jälkeen Metson Massa, paperi ja voimantuotanto -liiketoiminnat muodostavat uuden yhtiön, Valmet Oyj:n, kun taas Kaivos ja maarakennus sekä Automaatio -liiketoiminnat muodostavat Metso Oyj:n.
Valmet 20 -traktori
Valmetin valmistama RK 62 -rynnäkkökivääri
Sepang International Circuit

| Sepang International Circuit |
| --- | --- |


Sijainti:   Sepang, Selangor, Malesia
Aikavyöhyke:  UTC+8
Valmistumisvuosi:  1999
Suunnittelija:  Hermann Tilke
Katsojakapasiteetti:  80 000
Radan pituus:  5,543 km
Mutkia:  15
Rataennätys:  1.34,080 ( Sebastian Vettel, Ferrari, 2017)
Suurimmat tapahtumat:  Formula 1 (1999–2017) MotoGP, WSBK Sepangin 12 tunnin ajo
Formula 1
Kilpailun pituus:  56 kierrosta, 310,408 km
Ensimmäinen GP:  1999
Viimeinen GP:  2017
Grand Prix’itä ajettu:  19
Eniten voittoja:   Sebastian Vettel (4)
Sepang International Circuit on moottorirata Sepangissa Selangorin osavaltiossa Malesiassa.
Radan pääsuora kuvattuna ensimmäisestä mutkasta.
Sepang International Circuitin on suunnitellut saksalainen F1-arkkitehti Hermann Tilke. Se oli vuosina 1999–2017 Formula 1:n Malesian GP:n näyttämönä. Siellä järjestetään myös MotoGP ja Superbike -osakilpailuja, sekä muita suuria moottoriurheilutapahtumia.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 1999 |  Eddie Irvine | Ferrari | Raportti |
| 2000 |  Michael Schumacher | Ferrari | Raportti |
| 2001 |  Michael Schumacher | Ferrari | Raportti |
| 2002 |  Ralf Schumacher | Williams-BMW | Raportti |
| 2003 |  Kimi Räikkönen | McLaren-Mercedes | Raportti |
| 2004 |  Michael Schumacher | Ferrari | Raportti |
| 2005 |  Fernando Alonso | Renault | Raportti |
| 2006 |  Giancarlo Fisichella | Renault | Raportti |
| 2007 |  Fernando Alonso | McLaren-Mercedes | Raportti |
| 2008 |  Kimi Räikkönen | Ferrari | Raportti |
| 2009 |  Jenson Button | Brawn-Mercedes | Raportti |
| 2010 |  Sebastian Vettel | Red Bull-Renault | Raportti |
| 2011 |  Sebastian Vettel | Red Bull-Renault | Raportti |
| 2012 |  Fernando Alonso | Ferrari | Raportti |
| 2013 |  Sebastian Vettel | Red Bull-Renault | Raportti |
| 2014 |  Lewis Hamilton | Mercedes | Raportti |
| 2015 |  Sebastian Vettel | Ferrari | Raportti |
| 2016 |  Daniel Ricciardo | Red Bull Racing-TAG Heuer | Raportti |
| 2017 |  Max Verstappen | Red Bull Racing-TAG Heuer | Raportti |
Voittajat > GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2012 | Kilpailu |  Luiz Razia | Arden International | Raportti |
| 2012 | Sprintti |  James Calado | Lotus GP | Raportti |
| 2013 | Kilpailu |  Fabio Leimer | Racing Engineering | Raportti |
| 2013 | Sprintti |  Stefano Coletti | Rapax | Raportti |
| 2016 | Kilpailu |  Antonio Giovinazzi | Prema Racing | Raportti |
| 2016 | Sprintti |  Luca Ghiotto | Trident | Raportti |
Voittajat > GP3

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2016 | Kilpailu |  Alexander Albon | ART Grand Prix | Raportti |
| 2016 | Sprintti |  Jake Dennis | Arden International | Raportti |
Voittajat > A1 Grand Prix

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2005–2006 | Sprintti |  Alexandre Prémat | Ranska | Raportti |
| 2005–2006 | Kilpailu |  Alexandre Prémat | Ranska | Raportti |
| 2006–2007 | Sprintti |  Neel Jani | Sveitsi | Raportti |
| 2006–2007 | Kilpailu |  Nico Hülkenberg | Saksa | Raportti |
| 2007–2008 | Sprintti |  Neel Jani | Sveitsi | Raportti |
| 2007–2008 | Kilpailu |  Neel Jani | Sveitsi | Raportti |
| 2008–2009 | Sprintti |  Neel Jani | Sveitsi | Raportti |
| 2008–2009 | Kilpailu |  Adam Carroll | Irlanti | Raportti |
Voittajat > Aasian GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2008 | Kilpailu |  Vitali Petrov | Barwa International Campos Team | Raportti |
| 2008 | Sprintti |  Kamui Kobayashi | DAMS | Raportti |
| 2008–2009 | Kilpailu |  Diego Nunes | Piquet GP | Raportti |
| 2008–2009 | Sprintti |  Vitali Petrov | Barwa International Campos Team | Raportti |
Voittajat > Speedcar Series

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2008 | Kilpailu 1 |  Jean Alesi | Speedcar Team | Raportti |
| 2008 | Kilpailu 2 |  Uwe Alzen | Phoenix Racing | Raportti |
Aiheesta muualla

Kuvia tai muita tiedostoja aiheesta Sepang International Circuit Wikimedia Commonsissa
Kotisivut
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder
Robert van Osdel

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Los Angeles 1932 | korkeus |  |
Robert ”Bob” van Osdel (1. huhtikuuta 1910 Los Angeles – 17. huhtikuuta 1987) oli yhdysvaltalainen korkeushyppääjä ja olympiamitalisti.
Los Angelesin vuoden 1932 olympialaisissa Van Osdel taisteli kullasta hyvän ystävänsä Kanadan Duncan McNaughtonin kanssa. Ratkaisukorkeudessa 197 cm Van Osdel antoi ystävälleen tekniikkaneuvoja ja tämä ylitti riman voittaen kultaa. Van Osdel itse sai hopeaa samalla tuloksella. Vuonna 1933 McNaughtonin kultamitali varastettiin autosta. Van Osdel, joka oli alkanut harjoittaa hammaslääkärin ammattia, teetti omasta mitalistaan muotin ja teki sen avulla McNaughtonille kultamitalireplikan.
Vuonna 1930 Van Osdel oli maailmantilaston ykkösenä korkeushypyssä tuloksella 201 cm. Maansa mestaruuden hän voitti 1932.
Aiheesta muualla

Robert van Osdel Kansainvälinen olympiakomitea. (englanniksi)
| --- | --- |
Auktoriteettitunnisteet: Henkilöt :  Tilastopaja 🔒
M/S Mega Victoria

| M/S Mega Victoria |
| --- | --- |
 M/S Mega Victoria vuonna 2023.
Tyyppi:  matkustaja-autolautta
Nykyinen reitti:  Savona/Nizza – Korsika
Lippuvaltio:   Italia
Kotipaikka:  Genova
IMO-numero:  8601915
MMSI-numero:  247439700
Tunnuskirjaimet:  IBJA
Aiemmat nimet:  M/S Amorella (1988–2022)
Omistaja:  Corsica Ferries
Aiemmat omistajat:  Viking Line (1988–2022)
Rakennustelakka:   Brodosplit, Split, Jugoslavia
Rakennusnumero:  356
Hinta:  280 miljoonaa markkaa (1986)
Tilattu:  3. helmikuuta 1986
Kölinlasku:  31. lokakuuta 1986
Vesillelasku:  11. heinäkuuta 1987
Luovutettu:  28. syyskuuta 1988 Viking Linelle 13. lokakuuta 2022 Corsica Ferriesille
Neitsytmatka:  28. lokakuuta 1988
Status:  liikenteessä 
Tekniset tiedot
Kansien määrä:  12
Pituus:  169,4 m
Leveys:  27,6 m
Korkeus:  45 m
Syväys:  6,35 m
Bruttovetoisuus (GT):  34 384
Nettovetoisuus (NT):  19 862
Koneisto:  4 × Wärtsilä-Pielstick 12PC26V-400 -dieselmoottoria
Koneteho:  24 000 kW
Jääluokitus:  1A Super
Nopeus:  38 km/h
Nopeus:  20,5 kn
Hyttipaikkoja:  1 946 henkilölle
Hyttejä:  660
Matkustajia:  2 480
Lastikapasiteetti:  900 m
Autokapasiteetti:  450 henkilöautoa tai noin 50 rekkaa
Sisaralukset:  M/S Crown Seaways M/S Gabriella M/S Isabelle
Lähteet:  
M/S Mega Victoria (aik. M/S Amorella) on Corsica Ferries -varustamon matkustaja-autolautta. Laiva on rakennettu vuonna 1988 Brodosplitin telakalla Jugoslaviassa Splitissä (nyk. Kroatiassa) Viking Line -konserniin kuuluvalle SF Line Ab -osakasvarustamolle. Laivan pituus on 169,4 metriä, leveys 27,6 metriä ja suurin syväys 6,35 metriä. Laivan koneet tuottavat 24 000 kilowatin tehon ja 20,5 solmun maksiminopeuden.lähde?
M/S Mega Victoria on M/S Isabellen, M/S Gabriellan ja M/S Crown Seawaysin sisaralus. Mega Victoriaan mahtuu 2 480 matkustajaa, ja hyttipaikkoja on 1 946 hengelle. 4,7 metriä korkealle autokannelle mahtuu 450 henkilöautoa tai noin 50 rekkaa. Laivan jääluokitus on 1A Super.lähde?
Viking Line ilmoitti elokuussa 2022 myyvänsä M/S Amorellan Corsica Ferriesille. Laivan uudeksi nimeksi tuli M/S Mega Victoria. Amorellan viimeinen kaupallinen lähtö Itämerellä oli 17. syyskuuta 2022 Tukholma–Helsinki-välillä.lähde?
Käyttöhistoria

Amorellan tilaaja oli Viking Line -konserniin kuuluva SF Line Ab, joka alkoi liikennöidä aluksella Turku–Maarianhamina–Tukholma-reitillä lokakuussa 1988. Laivan oli tarkoitus aloittaa reitillä jo keväällä 1988, mutta laiva valmistui puoli vuotta myöhässä, koska telakka kärsi muun muassa valuuttapulasta eikä saanut hankituksi rakennusmateriaaleja. Laivan omistus rekisteröitiin vuonna 1995 Viking Line Ab:n nimiin.
Amorella liikennöi lähes koko historiansa ajan vakituisesti linjaa Turun ja Tukholman välillä lukuun ottamatta paria muutaman päivän tai yhden viikon mittaista vierailua Helsinki–Maarianhamina–Tukholma-reitillä. Amorellan pareina Turun ja Tukholman välisellä reitillä ovat olleet M/S Viking Sally, M/S Kalypso, M/S Rosella, M/S Cinderella, M/S Isabella ja M/S Viking Grace. Alus väistyi Helsinki–Maarianhamina–Tukholma-reitille, kun vastavalmistunut uusi M/S Viking Glory korvasi sen Turun reitillä keväällä 2022. Amorella aloitti liikenteen Helsingistä Maarianhaminan kautta Tukholmaan 1. huhtikuuta 2022. Helsinki–Tukholma-reitillä sen linjaparina oli M/S Gabriella.
Käyttöhistoria > Myynti

Viking Line ilmoitti tammikuussa 2017 myyvänsä M/S Amorellan Kiinasta tilattavan ja joulukuussa 2021 valmistuneen aluksen, M/S Viking Gloryn tieltä. Elokuussa 2021 uutisoitiin Viking Linen laittaneen Amorellan myyntiin.
Viking Line ilmoitti lehdistötiedotteessaan 5. elokuuta 2022 myyvänsä M/S Amorellan ranskalais-italialaiselle Corsica Ferries SAS -varustamolle 19,1 miljoonalla eurolla. Alus siirtyisi uudelle omistajalle lokakuun aikana. Aluksen henkilökunnalle pyrittiin löytämään työpaikkoja Viking Linen muilta aluksilta. Helsinki–Maarianhamina–Tukholma-reitin liikennöintiä oli tarkoitus jatkaa yhdellä aluksella. Amorella saapui Helsinkiin viimeisen kerran 18. syyskuuta 2022.lähde?
Ongelmia

1. helmikuuta 1993 laiva ajoi karille Vaxholmin vesillä, mutta selvisi omin avuin Tukholman satamaan, jossa laivan lasti ja matkustajat purettiin maihin. Laivan pohjaan tuli kolme reikää 90 metrin matkalle. Onnettomuushetkellä laivassa oli yli tuhat matkustajaa. Amorellan polttoainesäiliöt vahingoittuivat karilleajossa, ja niistä vuosi hiukan öljyä mereen. Laiva korjattiin Naantalin Luonnonmaan telakalla.lähde?
19. toukokuuta 2005 kannella 5 ollut auto syttyi palamaan. Laivan oma palohenkilöstö sammutti tulipalon.
4. maaliskuuta 2010 Amorella törmäsi kevyesti Finnlinesin M/S Finnfellow’n kanssa vaikeissa jääoloissa Ahvenanmerellä lähellä Tjärvenin majakkaa.
Huhtikuussa 2011 laiva sai potkurivian, jonka takia se joutui telakalle muutamaksi päiväksi.
7. toukokuuta 2013 Tukholmasta Turkuun saapumassa ollut Amorella törmäsi satamalaituriin, ja autokansi jouduttiin tyhjentämään tilapäislaiturissa. Henkilövahinkoja törmäyksessä ei sattunut.
14. joulukuuta 2013 Turusta Ahvenanmaalle suunnannut Amorella sai sähkökatkoksen. Katkon takia aluksen ohjauskyky heikkeni, ja se sai pohjakosketuksen Ahvenanmaan itäisessä saaristossa.
20. syyskuuta 2020 Turku–Maarianhamina–Tukholma-väliä kulkenut Amorella sai pohjakosketuksen noin kello 12.50 Ahvenanmaan saaristossa Hjulgrundin kapeikossa. Kaikki matkustajat ja osa henkilökunnasta evakuoitiin. Ruotsalaisen Aftonbladet-lehden mukaan Amorellan lähettämässä hätäviestissä sanottiin, että laivalla on vuotoja useissa osastoissa laivan alemmissa osissa. Aluksen vakaus kärsi vuodosta, joten se ajettiin niin matalalle rantaan uppoamisen estämiseksi, että se jäi pohjastaan tukevasti kiinni. Pohjakosketuksen sattuessa laivalla oli 207 matkustajaa ja 74 miehistön jäsentä. Kaikki matkustajat ja osa miehistöstä evakuoitiin kello 17 mennessä. Seuraavina päivinä aluksen pohjakosketuksessa saamia vaurioita tutkittiin ja alusta valmisteltiin siirtoa varten muun muassa siirtämällä sen painopistettä perään päin. Amorella hinattiin Långnäsin satamaan sunnuntaina sattuneen onnettomuuden jälkeisenä keskiviikkona. Långnäsissä laivasta purettiin sen lasti eli noin 50 rekkaa ja noin 40 henkilöautoa. Torstaina 24. syyskuuta 2020 Amorella hinattiin Turun Korjaustelakalle Naantaliin. M/S Gabriella tuurasi Amorellaa korjaustöiden ajan. Onnettomuustutkintakeskus aloitti onnettomuuden tutkinnan 24. syyskuuta. OTKES:n raportti valmistui syyskuussa 2021. Raporttiin sisältyi neljä turvallisuussuositusta, joista kaksi oli kohdennettu Viking Linelle, yksi Rajavartiolaitokselle ja yksi Liikenne- ja viestintävirastolle. Turvallisuussuositukset koskivat matkustaja-alusten huolto-ohjelmia ja katsastuksia sekä merellä sattuvien suuronnettomuuksien pelastusvalmiutta.
Kansikuvaus

Tiedot ovat Viking Linen ajoilta.
Kansi 12: Komentosilta.
Kansi 11: Miehistön tiloja, Helikopterin laskeutumispaikka.
Kansi 10: Conference deck – Kokoustiloja, aurinkokansi ja Panorama Bar (yläkerta).
Kansi 9: Compass deck – Sviitti-, LXA-, LYX-, B4- ja IP2-luokkien hyttejä, aurinkokansi, kokoustiloja ja Panorama Bar (alakerta).
Kansi 8: Restaurant deck – Viking Buffet-, Ella’s- ja Food Garden -ravintolat, Wine & Coffee -baari, pelejä, kasino ja Fun Club -yökerho.
Kansi 7: Info & Shopping deck – B4-luokan hyttejä, Tax-free- ja Outlet-myymälät, neuvonta, leikkihuone, lepotuoliosasto, Sea Side Café, maihin- ja laivaannousu.
Kansi 6: Sextant deck – A4-, B4- ja B2P-luokkien hyttejä, sauna- ja uima-allasosasto.
Kansi 5: Bell deck – Autokansi, A4-, A4R-, A8F-, B4-, B4R-, B8F-, B2P-, HA3- ja HB3-luokkien hyttejä, maihin- ja laivaannousu.
Kansi 4: Car platform deck – Autokansi (nostettava henkilöautokansi).
Kansi 3: Car deck – Autokansi.
Kansi 2: Anchor deck – C4- ja Q4-luokkien hyttejä, konehuoneiden ylätasot ja konevalvomo.
Kansi 1: Pää- ja apukonehuoneet, kattilahuone ja muita teknisiä tiloja.
Palvelut > Ravintolat ja kahvilat

The Buffet, perinteinen itsepalveluravintola, kansi 8.
Food Garden A’la Carte, à la carte -ravintola, kansi 8.
Ella’s Steakhouse, pihvi- ja hampurilaisravintola, kansi 8.
Sea Side Café, keulassa sijaitseva kahvila, jossa myös viihdettä ja lämpimiä ruokia kilohintaan, kansi 7.
Palvelut > Baarit ja viihde

Fun Club Nightclub, laivan pääyökerho, jossa esiintyy muun muassa artisteja, bändejä sekä Ville Viking, kansi 8.
Pub Victory, laivan pubi, jossa esiintyy myös trubaduuri, kansi 8.
Coffee & Wine, pieni kahvila ja viinibaari ravintolakadulla, jossa pianomusiikkia, kansi 8.
Panorama Bar & Conference, kaksikerroksinen baari, jota voi käyttää myös kokoustilana, kannet 9 ja 10.
Palvelut > Myymälät

Taxfree Shop, laivan suurin myymälä, jonka valikoimassa muun muassa juomia, makeisia, asusteita, kosmetiikkaa, lahjatavaroita sekä leluja, kansi 7.
Outlet, pieni vaatemyymälä Sea Side Cafen vieressä, kansi 7.
Palvelut > Muuta

Travel SPA, laivan uima-allasosasto, jossa myös spa-hoitoja, kansi 6.
Info, kansi 7.
Airseats, lepotuoliosasto, kansi 9.
Conference, kokoustiloja, kannet 8 ja 10.
Drivers, kuljettajien salonki, kansi 7.
Lapsille on leikki- ja pelihuoneita Sea Side Cafen vieressä, kannella 7.
Tupakointihuoneita on kansilla 7 ja 8.
Hytit

Viking Gracen myötä Viking Line on muuttanut hyttiluokkien nimet perinteisistä kirjain-numerolyhenteistä uusiin kuvailevampiin nimiin. Nimet on muutettu hiljalleen myös muilla Viking Linen aluksilla. Kaikissa hyteissä Budget-luokkaa lukuun ottamatta on WC ja suihku.
Sviitti: Hytti 4 hengelle parivuoteella ja vuodesohvalla. Aamiainen sisältyy hintaan. Pinta-ala: 34 m².
Seaside Premium (LXA): Tilava 4 hengen ikkunallinen hytti. Parivuode ja vuodesohva. Pinta-ala 16 m².
Seaside Premium (LYX): Tilava 2 hengen ikkunallinen hytti. Parivuode. Pinta-ala 11,3 m².
Seaside Family (A8F): Kahden erillisen ikkunallisen hytin yhdistelmä enintään 8 hengen perheelle (vähintään 1 aik. + 2 lasta). Väliovi. Molemmissa hyteissä 2 erillistä ala- ja 2 ylävuodetta. Pinta-ala 16,8 m².
Seaside Standard (A4): Ikkunallinen 4 hengen hytti. 2 ala- ja 2 ylävuodetta. Pinta-ala 8,4 m².
Seaside Standard Allergy (A4R): Ikkunallinen 4 hengen hytti ilman kokolattiamattoa. 2 ala- ja ylävuodetta. Pinta-ala 8,4 m².
Inside Family (B8F): Kahden erillisen ikkunattoman hytin yhdistelmä enintään 8 hengen perheelle (vähintään 1 aik. + 2 lasta). Väliovi. Molemmissa hyteissä 2 erillistä ala- ja 2 ylävuodetta. Pinta-ala 16,8 m².
Inside Standard (B4): Ikkunaton 4 hengen hytti. 2 ala- ja 2 ylävuodetta. Pinta-ala 8,4 m².
Inside Standard Allergy (B4R): Ikkunaton 4 hengen hytti ilman kokolattiamattoa. 2 ala- ja ylävuodetta. Pinta-ala 8,4 m².
Seaside Handicap (HA3): Ikkunallinen 3 hengen hytti. Suunniteltu liikuntarajoitteisille. 2 alavuodetta ja 1 ylävuode. Pinta-ala 14,0 m².
Inside Handicap (HB3): Ikkunaton 3 hengen hytti. Suunniteltu liikuntarajoitteisille. 2 alavuodetta ja 1 ylävuode. Pinta-ala 14,0 m².
Inside Piccolo (B2P): Pieni ikkunaton hytti 2 hengelle. 1 ala- ja 1 ylävuode. Pinta-ala 7 m².
Economy (C4): Ikkunaton 4 hengelle. 2 ala- ja 2 ylävuodetta. Pinta-ala 8,4 m².
Budget (Q4): Ikkunaton säästöhytti 4 hengelle. 2 ala- ja 2 ylävuodetta. WC ja suihku käytävällä. Pinta-ala 4 m².
Aiheesta muualla

Kuvia tai muita tiedostoja aiheesta M/S Mega Victoria Wikimedia Commonsissa
Viking Line
| --- | --- |
Nykyiset alukset:   Gabriella  Cinderella  Viking Glory  Viking Grace  Viking XPRS 
Entiset alukset:   Amorella  Apollo (1970)  Apollo III  Athena  Aurella  Boge  Diana  Diana II  Drotten  Isabella  Kalypso  Kapella  Linden  Marella  Mariella  Olympia  Rosella  Slite  Thor Viking  Turella  Viking  Viking 1  Viking 2  Viking 3  Viking 4  Viking 5  Viking 6  Viking Saga  Viking Sally  Viking Song  M/S Ålandsfärjan  S/S Ålandsfärjan 
Tilatut alukset, joita ei koskaan toimitettu:   Viking ADCC  Europa  Hansa Express 
Entiset osakasvarustamot:   Vikinglinjen  Slite  SF Line  Sally  Ålandsfärjan 
Muuta:  Ville Viking
M/S Amorellan kansikartta.
Anu Vanas

Anu Vanas (s. 1955) on suomalainen kuvittaja, kuvataiteilija ja kirjailija.
Vanaksen vanhemmat ovat opettaja Jaakko Vanas ja taidemaalari Virpi Vanas. Vanas opiskeli Taideteollisen korkeakoulun graafisen suunnittelun linjalla 1976-1983. Hän asuu Nurmeksessa. Vanas on kuvittanut muun muassa Eeva Tikan, Sesse Koiviston ja Maria Vuorion  teoksia, samoin kuin oppikirjoja, ja tehnyt muita graafikon ja kuvataiteilijan töitä. Hän on julkaissut itse kaksi kuvakirjaa:
Pikku mammutti, 1990
Peloton pöllönpoika, 1994
Vampyyrikronikat

Vampyyrikronikat (engl. Vampire Chronicles) on Anne Ricen luoma fantasiakirjasarja, joka kertoo ranskalaisesta aatelismies Lestat de Lioncourtista, josta tulee vampyyri 1700-luvulla.
Sarja on tullut suosituksi sen jälkeen kun sarjan ensimmäinen osa ilmestyi 1970-luvulla. Erityisesti sarjan neljä ensimmäistä Lestatia käsittelevää kirjaa ovat suosittujalähde?. Sarjasta on tehty myös elokuvia.
Kirjat

Veren vangit.  ((Interview with the vampire, 1976.) Suom. Hanna Tarkka)  Otava, 1992 (2. painos: Seven, 2009).  ISBN 951-1-12334-3
Vampyyri Lestat.  ((The vampire Lestat, 1985.) Suom. Hanna Tarkka)  Otava, 1993 (2. painos: Seven, 2010).  ISBN 951-1-12733-0
Kadotettujen kuningatar.  ((The queen of the damned, 1988.) Suom. Hanna Tarkka)  Otava, 1994 (2. painos: Seven, 2010).  ISBN 951-1-13095-1
The Tale of the Body Thief (1992)
Memnoch the Devil (1995)
The Vampire Armand (1998)
Merrick (2000)
Blood and Gold (2001)
Blackwood Farm (2002)
Blood Canticle (2003)
Elokuvat

Veren vangit
Kadotettujen kuningatar
Valunta

Pintavaluntaa sadevesiviemäriin
Valunta on suure, joka kuvaa valuma-alueelta virtauksien mukana poistuvaa vesimäärää. Sen yksikkö on yleensä millimetri tai millimetriä aikayksikössä. Termi valuma taas tarkoittaa virtaamaa alueen pinta-alaa kohden. Valuman tunnus on q ja yksikkö litraa sekunnissa neliökilometrillä. Englannin kielen termi runoff viittaa sekä valumaan että valuntaan.
Veden kiertokulussa vesi sataa ilmakehästä alas maahan kulkeutuakseen sitten valuntana takaisin meriin. Vesistön valuma-alue tarkoittaa sitä aluetta, jolle pudonnut sadevesi kulkeutuu pois kyseisen vesistön kautta. Valuma-alue on niin sanottujen vedenjakajien rajaama: vedenjakajat ovat korkeita maastonkohtia, jotka konkreettisesti jakavat sataneen veden sen mukaan, kumpaa rinnettä pitkin vesi valuu pois. Pintavesien ja pohjavesien valuma-alueet ja vedenjakajat voivat erota toisistaan. Valuma-alue määritetään topografisen kartan avulla, epäselvissä tapauksissa apuna voidaan käyttää maastossa suoritettuja korkeusmittauksia.
Valuntaan vaikuttavat tekijät

Rankkasateet ja lumien sulaminen aiheuttavat tyypillisesti valuntapiikkejä. Runsas kasvillisuus pidättää vettä estäen valuntaryöppyjä ja siten tulvia. Myös maaperä, esimerkiksi soramaa, voi hidastaa valuntaa merkittävästi. Sen sijaan esimerkiksi asfaltti pidättää vettä erittäin huonosti. Valuma-alueen muoto ja korkeussuhteet vaikuttavat veden keräytymiseen: nopeimmin vesi pääsee keräytymään pyöreillä valuma-alueilla sekä vuorisilla alueilla. Valuma-alueen järvet tai suot keräävät satanutta vettä ja siten hidastavat valuntaa.
Valuntatyypit

Pohjavalunta on jatkuvaa perusvaluntaa, joka siirtyy valuma-alueen suulle pohjavetenä tai pintavaluntana.
Pohjavesivalunta on valuntaa, joka koostuu pohjavedestä.
Pintakerrosvalunta, imeytyy maaperään ja kulkeutuu maan pintakerroksissa vesiuomiin.
Pintavalunta tai pintakerrosvalunta tarkoittaa maan pinnalla kulkeutuvaa vettä.
Välitön valunta tarkoittaa valunnan ryöppyä, joka johtuu esimerkiksi lumien sulamisesta keväällä.
Valunnan laskeminen

Valunta voidaan laskea vesitaseyhtälön avulla:
R = valunta (eng. runoff)
P = sadanta
E = haihdunta
ΔV = vesivarannon muutos
Joltain alueelta poistuva vesimäärä lasketaan käytännössä usein valuma-alueen sadannan ja haihdunnan erotuksena.
Valtatie 28

Valtatie 28 on itä–länsisuuntainen valtatie, joka johtaa Suomen poikki Kokkolan Kälviältä Nivalan, Kärsämäen ja Pyhännän kautta Kajaanin Mainualle. Tie on 216 kilometriä pitkä.
Valtatie 28 alkaa valtatieltä 8 Kokkolasta ja seuraa Pohjanmaan rataa itään Kälviän kirkonkylän ja Kannuksen keskustan ohi Kannuksen Eskolaan saakka, josta eteenpäin valtatie jatkuu Sievin, Nivalan, Kärsämäen, Pyhännän sekä Kajaanin Otanmäen ja Vuottolahden kylien kautta Oulujärven eteläpuolelle Mainuan kylään, jossa se liittyy valtatiehen 5.
Tie on kaksikaistainen ja liikennemääriinsä nähden hyvätasoinen. Pyhännän ja Kajaanin välillä tie on ajoittain kapeampi.
Tie kulkee seuraavien maakuntien kautta: Keski-Pohjanmaa – Pohjois-Pohjanmaa – Kainuu.
Tie kulkee seuraavien kuntien kautta: Kokkola – (Kannus) – (Kokkola) (uudelleen) – Kannus (uudelleen) – Sievi – Nivala – (Haapavesi) – (Kärsämäki) – (Haapavesi) (uudelleen) – Kärsämäki (uudelleen) – (Siikalatva) – Pyhäntä – Kajaani.
Valtatie 28 Riipan lähellä Kannukseen päin
Historiaa

Kokkolan ja Kajaanin välinen tie on rakennettu pääosin 1960-luvulla suurelta osin asumattomien ja tiettömien seutujen halki. Vuonna 1971 siitä tuli kantatie 85 ja vuoden 1996 tienumerouudistuksessa valtatie 28.
Tiehankkeita

Valtateiden 28 ja 8 välinen liittymä tullaan rakentamaan eritasoliittymäksi. Uusi eritasoliittymä on osana tiehanketta, missä valtatietä 8 päivitetään Kokkolan alueella. Uudella eritasoliittymällä ei toistaiseksi ole kustannusarviota, eikä hankkeen toteuttamisaikataulusta ole toistaiseksi tietoa.